Творчая біяграфія Ржэцкай яскрава ілюструе старонкі няпростай гісторыі станаўлення беларускага тэатра. Маладая актрыса працавала на пляцоўцы “Беларускай хаткі” на Конным рынку (раён паміж тагачасных вуліц Захар’еўскай, Краснай і Камароўскай). Вучылася ў Маскве на вечаровых студыях Пралеткульта пад кіраўніцтвам Смышляева. Шмат працавала з украінскімі артыстамі. З 1921 года Лідзія Ржэцкая, таленавітая выхаванка славутага рэжысёра, драматурга і педагога Еўсцігнея Міровіча, ў трупе БДТ-1 (Беларускага дзяржаўнага тэатра). Яе калегамі былі Фларыян Ждановіч, Уладзімір Крыловіч, Глеб Глебаў, Уладзімір Уладамірскі...